Har du fått ribbe uten ribbein? Eller kjøpt blåbærjuice som inneholder mest eple?

Matmerking er et tilbakevendende tema. Matindustrien forteller oss gjerne at det vi spiser er 100 % ekte, hjemmelaget og naturlig. Men det med liten skrift i ingredienslisten sier ofte noe helt annet.

Vi får stadig henvendelser fra forbrukere som har fått ribbe uten ribbebein, grove rundstykker som ikke er grove eller kalkunskinke som inneholder høne. Vi ser dessverre ofte at produsenter pynter og jukser med pakningsutforming, bilder og navn, slik at produktene gjerne fremstår som sunnere og mer fristende enn de virkelig er.

Vi er derfor i gang med en ny gjennomgang av hvordan maten merkes og markedsføres. Fortell oss gjerne om dine erfaringer! Har du noen gode eksempler på misvisende bruk av begreper som ekte og naturlig? Eller har du opplevd å bli lurt av det som står på pakningen? Ta et bilde og send oss dine eksempler!

Send oss ditt bilde av matjuks til: gunstein.instefjord@for­bru­ker­ra­det.no

Husk å signere med navn. Ved å sende oss ditt bilde godkjenner du at vi bruker bildet i vårt arbeid mot matjuks.

Forbrukerrådet mener at vi som forbrukere skal kunne velge sunne produkter og god kvalitet. Når vi tar andre valg, skal det være fordi vi velger det selv.